text: Røver var kun på fri fod få minutter
  27 april 2013 kl. 06.34
  En 19-årig røver blev lynhurtigt fanget, efter han havde røvet en tankstation i Esbjerg.
  En 19-årig mand var ikke på fri fod mange minutter, efter han i nat havde truet sig til penge på en tankstation i Esbjerg.
  På tankstationen var der en taxachauffør og en ekspedient. De blev truet med en kniv til at udlevere penge, hvorefter han stak af.
  Desværre for ham løb han lige ind i en patruljevogn, der var sendt til stedet.
  Ekspedienten har iøvrigt oplevet røverier på tanken før.
  